CELEX: 62012TA0394
Language: el
Date: 2014-11-25 00:00:00
Title: Υπόθεση T-394/12: Απόφαση του Γενικού Δικαστηρίου της 25ης Νοεμβρίου 2014 — Alfastar Benelux κατά Συμβουλίου (Δημόσιες συμβάσεις υπηρεσιών – Διαδικασία διαγωνισμού – Τεχνική συντήρηση και υπηρεσίες βοήθειας προς τον χρήστη και επιτόπιας παρεμβάσεως για τους προσωπικούς υπολογιστές, τους εκτυπωτές και τις περιφερειακές μονάδες Η/Υ της Γενικής Γραμματείας του Συμβουλίου – Απόρριψη της προσφοράς προσφέροντα και ανάθεση της παροχής των υπηρεσιών σε άλλον προσφέροντα – Απόφαση η οποία εκδίδεται μετά από την ακύρωση εκ μέρους του Γενικού Δικαστηρίου προηγουμένης αποφάσεως – Αίτημα αποζημιώσεως)

19.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/33
            
         
      Απόφαση του Γενικού Δικαστηρίου της 25ης Νοεμβρίου 2014 — Alfastar Benelux κατά Συμβουλίου
      (Υπόθεση T-394/12) (1)
      
      (Δημόσιες συμβάσεις υπηρεσιών - Διαδικασία διαγωνισμού - Τεχνική συντήρηση και υπηρεσίες βοήθειας προς τον χρήστη και επιτόπιας παρεμβάσεως για τους προσωπικούς υπολογιστές, τους εκτυπωτές και τις περιφερειακές μονάδες Η/Υ της Γενικής Γραμματείας του Συμβουλίου - Απόρριψη της προσφοράς προσφέροντα και ανάθεση της παροχής των υπηρεσιών σε άλλον προσφέροντα - Απόφαση η οποία εκδίδεται μετά από την ακύρωση εκ μέρους του Γενικού Δικαστηρίου προηγουμένης αποφάσεως - Αίτημα αποζημιώσεως)
      (2015/C 016/53)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: Alfastar Benelux SA (Ixelles, Βέλγιο) (εκπρόσωποι: Ν. Κεραμιδάς και Ν. Κορογιαννάκης, δικηγόροι)
      
         Καθού: Συμβούλιο της Ευρωπαϊκής Ένωσης (εκπρόσωποι: Μ. Βιτσεντζάτος, Ε. Χατζηιωακειμίδου και M. Robert)
      
         Αντικείμενο
      
      Αφενός, αίτημα ακυρώσεως της αποφάσεως του Συμβουλίου της 13ης Ιουνίου 2012 με την οποία απορρίφθηκε η προσφορά που υπέβαλε η προσφεύγουσα-ενάγουσα στο πλαίσιο του κλειστού διαγωνισμού UCA 218/07, για υπηρεσίες τεχνικής συντήρησης και παροχή υπηρεσιών βοήθειας προς τον χρήστη και επιτόπιας παρεμβάσεως για τους προσωπικούς υπολογιστές, τους εκτυπωτές και τις περιφερειακές μονάδες Η/Υ της Γενικής Γραμματείας του Συμβουλίου και ανατέθηκε η παροχή των υπηρεσιών σε άλλον προσφέροντα, και, αφετέρου, αίτημα αποκαταστάσεως της ζημίας την οποία υποστηρίζει ότι υπέστη η προσφεύγουσα-ενάγουσα λόγω της αναθέσεως της παροχής των υπηρεσιών σε άλλον προσφέροντα.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Καταδικάζει την Alfastar Benelux SA στα δικαστικά έξοδα.
               
            
         (1)  EE C 331 της 27.10.2012.